4. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Σ.9529/416 της 19 Μαρτ./4 Απρ.1970 (ΦΕΚ Β΄ 222) Περί εισαγωγής επί προσωρινή ατελεία πρώτων υλών, μερών και εξαρτημάτων αυτοκινήτων δια την κατασκευήν αυτοκινήτων-ψυγείων και λεωφορείων, εξαγομένων εις αλλοδαπήν. Έχοντες υπ’ όψιν: 1)Τας διατάξεις του Νόμ.4607/1930. 2)Την από 16.12.69 γνωμοδότησιν της επιτροπής του άρθρ.6 του ανωτέρω νόμου, αποφασίζομεν: Άρθρ.1.-1.Επιτρέπεται η εισαγωγή υπό Βιομηχανιών κατασκευής αυτοκινήτων, επί προσωρινή ατελεία, πρώτων υλών, μερών και εξαρτημάτων αυτοκινήτων, δια την κατασκευήν λεωφορείων αυτοκινήτων και αυτοκινήτων-ψυγείων, εξαγομένων εις αλλοδαπήν εντός έτους από της εισαγωγής των πρώτων υλών. 2.Δια τους δασμούς και τους λοιπούς φόρους των εισαγομένων ειδών της προηγουμένης παραγράφου θα λαμβάνεται χρηματική, τραπεζική ή αξιόχρεως προσωπική εγγύησις τρίτων. Άρθρ.2.-1.Οι Βιομήχανοι κατασκευής καινουργών αυτοκινήτων, οι βουλόμενοι να τύχωσι του υπό της παρούσης αποφάσεως παρεχομένου αυτοίς ευεργετήματος, δέον όπως υποβάλωσιν εις την Τελωνειακήν Αρχήν της περιφερείας του εργοστασίου των, σχετικήν περί τούτου αίτησιν εις ην δέον όπως αναφέρωσι: α)Το ονοματεπώνυμον αυτών και του αντιπροσώπου των. β)Την πόλιν και την θέσιν εις ην ευρίσκεται το εργοστάσιόν των, καθώς και αι αποθήκαι αποθηκεύσεως των εισαγομένων πρώτων υλών, μερών και εξαρτημάτων αυτοκινήτων και των παραγομένων καινουργών λεωφορείων αυτοκινήτων και αυτοκινήτων ψυγείων. γ)Τας ποσότητας των πρώτων υλών, μερών και εξαρτημάτων αι οποίαι αναγκαιούσι αυτοίς δια τας ανάγκας ενός έτους. 2.Επί τη υποβολή της κατά τα ανωτέρω αιτήσεως ο αρμόδιος Τελώνης συγκαλεί την υπό των διατάξεων του Νόμ.ΒΡΝΗ/1893 προβλεπομένην επιτροπήν, προς έλεγχον των στοιχείων της εκθέσεως και καθορισμόν, κατά τα κεκανονισμένα, της ετησίας δυναμικότητος του εργοστασίου. 3.Επί τη βάσει του πορίσματος της κατά τα ανωτέρω επιτροπής ο αρμόδιος Τελώνης προβαίνει εις την παράδοσιν, εκάστοτε των αναγκαιουσών τω εργοστασιάρχη πρώτων υλών, μερών και εξαρτημάτων λεωφορείων. Σελ.582,24(β) Άρθρ.3.-Κατά την εισαγωγήν των πρώτων υλών, μερών και εξαρτημάτων αυτοκινήτων ή και μεταγενεστέρως, αλλά οπωσδήποτε προ του πέρατος της κατασκευής εκάστου προς εξαγωγήν τύπου λεωφορείου αυτοκινήτου ή αυτοκινήτου ψυγείου, θα υποβάλλεται υπό του εργοστασιάρχου εις τον Πρόεδρον της κατά το άρθρ.4 της παρούσης επιτροπής, υπεύθυνος δήλωσις, εμφαίνουσα τον τύπον των κατασκευαζομένων αυτοκινήτων και τας πρώτας ύλας, μέρη και εξαρτήματα τα απαιτούμενα δια την κατασκευήν εκάστου τούτων, δια την έναρξιν διενέργειας ελέγχου, προς πίστωσιν των μεταποιήσεων. Άρθρ.4.-Δια την διενέργειαν ελέγχου προς διαπίστωσιν των πρώτων υλών, μερών, εξαρτημάτων, μισθών και ημερομισθίων των απαιτουμένων δια την παραγωγήν εκάστου τύπου καινουργούς λεωφορείου και αυτοκινήτου ψυγείου, συνιστάται συνεργείον εκ των: α)Του αρμοδίου Επιθεωρητού Τελωνείων, ως Προέδρου. β)Ενός Εφοριακού Ελεγκτού της αρμοδίας δια την Φορολογίαν των Αν. Εταιρειών, οικ. εφορίας. γ)Ενός ειδικού μηχανολόγου του Υπουργείου Συγκοινωνιών. δ)Ενός χημικού του Γενικού Χημείου του Κράτους. ε)Ενός υπαλλήλου του Ιδρύματος Κοινωνικών Ασφαλίσεων. 2.Τα υπ’ αριθ.β΄, γ΄, δ΄ και ε΄ μέλη του συνεργείου θα ορίζωνται υπό των αρμοδίων Υπηρεσιών. 3.Το δια της παρούσης αποφάσεως συνεργείον θα συγκαλήται εκάστοτε υπό του Προέδρου αυτού, κατόπιν υποβολής υπό της Βιομηχανίας της κατά το άρθρ.3 υπευθύνου δηλώσεως, δια την διενέργειαν ερεύνης προς καθορισμόν των πρώτων υλών, μερών, εξαρτημάτων, μισθών και ημερομισθίων των απαιτουμένων δια την κατασκευήν εκάστου τύπου λεωφορείου και αυτοκινήτου ψυγείου, εξαγομένου εις αλλοδαπήν. Άρθρ.5.-1.Περί του αποτελέσματος της ερεύνης του συνεργείου θα συντάσσεται, κατά τα κεκανονισμένα, έκθεσις ήτις θα υποβάλληται εις την Τελωνειακήν Αρχήν εισαγωγής των πρώτων υλών, μερών και εξαρτημάτων, δια την υπ’ αυτής, βάσει των στοιχείων ταύτης και αντιγράφων των παραστατικών εξαγωγής, πίστωσιν των μεταποιήσεων. 2.Αντίγραφον της συντασσομένης εκθέσεως θα υποβάλληται εις το Υπουργείον Οικονομικών (Δ/νσις 7/Β΄). Άρθρ.6.-Μετά την λήξιν της προθεσμίας εξαγωγής χρεούνται οι δασμοί και οι λοιποί φόροι, οι αναλογούντες επί των μη επανεξαχθεισών πρώτων υλών, μερών και εξαρτημάτων και εισπράττονται ούτοι εντόκως κατά τα κεκανονισμένα. Άρθρ.7.-Η παρούσα δημοσιευθήτω δια της Εφημερίδος της Κυβερνήσεως. 30.Η.φ.4 Συστατικά Αυτοκινήτων Α.19043/612 της 21/31 Δεκ.1973 (ΦΕΚ Β΄ 1524) περί εισαγωγής επί προσωρινή ατελεία, υπό της Α.Ε. Μ.Ε.Β.Ε.Α. μερών και εξαρτημάτων, απαιτουμένων δια την παραγωγήν τρικύκλων επιβατικών οχημάτων εξαγομένων εις την αλλοδαπήν. Α.6006/702 της 23 Απρ./4 Μαΐου 1974 (ΦΕΚ Β΄ 468) περί εισαγωγής επί προσωρινή ατελεία πρώτων υλών υπό της Ο.Ε.Β.Ε. Π. ΠΕΤΡΟΠΟΥΛΟΣ και ΥΙΟΙ δια την κατασκευήν γεωργικών ελκυστήρων εξακτέων εις την αλλοδαπήν. 